**Inspiroiko ystävyys? Kirjoituskilpailu 13–19-vuotiaille nuorille**

*Lasten- ja nuortenkirjajärjestö IBBY Finland järjestää jo kuudetta kertaa kirjoituskilpailun 13–19-vuotiaille nuorille. Parhaat tekstit palkitaan rahapalkinnolla.*

Millaista on ystävyys? Mitä ystävyys merkitsee sinulle? Miltä tuntuu kun ystäviä ei ole? Oletko kadottanut ystäväsi? Tai ehkä haluat kirjoittaa ystävyydestä jonka joskus vielä löydät.

Kirjoita oma tarinasi ystävyydestä ja osallistu IBBY Finlandin järjestämään kirjoituskilpailuun. Raati valitsee kolme voittajaa, joista ensimmäiselle myönnetään 250 euron arvoinen, toiselle 150 euron arvoinen ja kolmannelle sadan 100 euron arvoinen rahapalkinto.

Kilpailun säännöt:

* Tekstilaji on vapaa, se voi olla esimerkiksi kertomus, satu tai runo.
* Kilpailuun tarkoitetut tekstit on kirjoitettava tietokoneella.
* Tekstin enimmäispituus on neljä sivua.
* Tekstin on oltava uusi, tätä kilpailua varten tehty.
* Kirjoituskieli suomi
* Kilpailuun osallistutaan nimimerkillä, mutta tekijän koko nimi tulee olla raadin tiedossa. Lisäksi tulee ilmoittaa ikä, osoite ja puhelinnumero.
* Voittajakirjoitukset julkaistaan IBBY Finlandin verkkosivuilla.
* Lähetä työsi viimeistään 25.10.2022. Myöhästyneitä tai epäonnistuneesti lähetettyjä

tekstejä ei huomioida.

* Tekstit lähetetään sähköisesti osoitteeseen: ibbykilpailut@gmail.com

Kilpailun raatiin kuuluvat lastenkirjailija, kuvataiteilija Pipsa Pentti, lastenkirjailija Hannele Lampela ja varapuheenjohtaja, kirjastonhoitaja Marketta Könönen IBBY Finland ry:stä.

Lisätietoja:

ibby.jasenposti@gmail.com

https://ibbyfinland.fi/kilpailut-ja-palkinnot/kirjoituskilpailu/